বাংলাদেশ সফর শেষে শনিবার রাতেই কলকাতা ফিরলেন মুখ্যমন্ত্রী মমতা বন্দ্যোপাধ্যায়। বাংলাদেশের প্রধানমন্ত্রী শেখ হাসিনা ব্যক্তিগত ভাবে মমতাকে অনুরোধ করেছিলেন আরও একটি দিন থেকে যেতে। সূত্রের খবর, মুখ্যমন্ত্রী রাজিও ছিলেন থাকতে। কিন্তু, রবিবার সকালে ঢাকা থেকে কলকাতাগামী কোনও বিমান নেই। ওই দিন রাতে কলকাতায় ফেরার বিমান আছে। তাই শেখ হাসিনার আতিথ্যে অল্প কিছু আহার করেই কলকাতা ফিরলেন মুখ্যমন্ত্রী।